Švedijos žemės

Švedijos žemės () – trys tradiciniai ir istoriniai Švedijos regionai, kurių kiekvieną sudaro kelios provincijos. Teritorijų suskirstymas į žemes siekia šiuolaikinės Švedijos įkūrimo laikus, kai Jotalandas, gotų žemė, susijungė su Svealandu, švedų žeme, ir suformavo šalį, o Norlandas ir Osterlandas (pastaroji dabar yra Suomija) buvo prijungtos vėliau. Šios žemės neatlieka jokių administracinių funkcijų, tačiau daugelis švedų jas vis dar laiko svarbia savo tapatybės dalimi.

Administracinis suskirstymas 

 Jotalandas () – piečiausia, tankiausiai apgyvendinta žemė, kurią sudaro dešimt provincijų.
 Svealandas () – centrinė ir mažiausia iš trijų žemių, turinti šešias provincijas. Švedijos administracinis centras čia įsikūręs bent jau nuo vėlyvųjų viduramžių.
 Norlandas () – labiausiai į šiaurę nutolusi ir didžiausia iš trijų žemių, užimanti 60 proc. visos Švedijos teritorijos ir turinti devynias provincijas.

Šios žemės neturi administracinių funkcijų ar herbų, tačiau yra plačiai vartojamos kalbant apie įvairias šalies dalis, taip pat Švedijos žiniasklaidos pranešimuose apie orus visoje šalyje.

Žemių plotai ir gyventojų skaičius:

Taip pat skaitykite 

 Švedijos dominijos
 Švedijos provincijos

Išnašos 

Švedijos žemės